Φτάσαμε Παρασκευή μεσημέρι στη Σίφνο και καθίσαμε μέχρι τη Δευτέρα.
Το σπίτι ήταν ακόμα καλύτερο από τις φωτογραφίες, για κάποιον που θέλει να ζήσει με τον τοπικό τρόπο ζωής. Για εμάς αυτό ήταν το ιδανικό, ενώ η καθαριότητα ήταν εμφανής σε όλους τους χώρους, εσωτερικούς και εξωτερικούς. Το σπίτι ήταν εναρμονισμένο με τη ζωή ενός παραδοσιακού οικισμού όπως το Κάστρο της Σίφνου, το μπαλκόνι του είχε από κάτω του τα Σεράλια, τον Κουβανο και το Αιγαίο και σε πολύ κοντινή απόσταση ήταν τα τοπικά μαγαζιά.
Μοναδικό αρνητικό της περιοχής και όχι του σπιτιού, ήταν η έλλειψη σήματος, αλλά το wi-fi ήταν τιμιότατο για όλες τις επικοινωνίες και όχι μόνο.
Ο Νίκος ήταν από την πρώτη στιγμή διαθέσιμος για ο,τι του ζητηθεί και η λίστα που δίνει για επιλογές φαγητού, ποτού και βόλτας στο νησί, καλύπτει όλες τις ανάγκες του επισκέπτη.
Οι τέσσερις μέρες ήταν λίγες, όπως αποδείχθηκε, για εμάς και στην επόμενη επίσκεψη μας στο νησί, ξέρουμε που θα μείνουμε.